Национално знаме на Италия
Националното знаме на Италия (наричано ) се състои от три хомогенни цветни полета – зелено, бяло и червено, подредени в този ред вертикално от носещото тяло към края, и има правоъгълна форма с отношение ширина към дължина 2:3.

История 
За първи път знаме с форма подобна на днешната е прието за официално от Чизпаданската република (на територията на днешния регион Емилия-Романя) на 7 януари 1797 г. Първоначално знамето е било с хоризонтални полета, но се променя, когато републиката влиза в състава на Чизалпийската република. Формата и цветовете на това знаме са повлияни от знамето на Франция, тъй като през 1796 г. Италия е под френска окупация и голяма част от републиките използват знамена подобни на френското. Най-вероятно червеният и белият цвят произлизат от знамето на Милано, а зеленият е цветът на униформите на ломбардския легион.

Между 1848 г. и 1861 г. по време на революцията за национално освобождение трикольорът е символ на независима и обединена Италия.

През 1861 г. след обявяване на Италианското кралство начело с Виктор Емануил II, трицветният флаг е приет за национално знаме на страната, като в средата на бялото поле е прибавен гербът на Савойската династия. Знамето в този вид се използва като официално в продължение на 85 г. до 1946 г. На 1 януари 1948 г., след края на италианското кралство и създаването на италианската република е прието и ново национално знаме, което в основата си е същото както преди 1946, но е премахнат герба.

През март 2003 г., след 207 години в употреба, цветовете на италианското знаме са определени със закон. През 2006 г. окончателните цветове са определени със закон.
{| class="wikitable" style="text-align:left"
|-
! Цвят || Pantone|| RGB || CMYK || HSV || Hex
|-
|style="background:#009246"| ||17 – 6153 TC || 0-146-70 || 100-0-100-45 || 149-100-057 || #009246
|-
|style="background:#FFFFFF"| ||11 – 0601 TC || 241-242-241 || 0-0-0-0 || 120-000-095 || #F1F2F1
|-
|style="background:#CE2B37"| ||18 – 1662 TC || 206-43-55 || 0-100-100-0 || 356-079-081 || #CE2B37
|-
|}

Знаме през годините

Външни препратки

Източници 

Италия
Национални символи на Италия